Dette er hvor jeg bor.
Hvor jeg eksisterer.
Ingenting betyr noe for meg.
Ingenting har noen mening for meg.
Jeg er den jeg er.
Bare en drapsmann.
SIDEN GJENINNFØRINGEN AV DØDSSTRAFF I USA I 1976
HAR MER ENN 8 000 MENNESKER BLITT DØMT TIL DØDEN FOR DRAP
DETTE ER HISTORIEN TIL DØDSCELLEINNSATT #31018
Vaktene vil si at jeg bor i en administrativ segregeringsenhet.
Fram til bare for seks måneder siden satt jeg i isolasjon
i en enmannscelle i nesten to år.
Hvilken fare er jeg nå?
Hvilken fare for samfunnet er en 71 år gammel mann i rullestol?
De vet ikke hva de skal gjøre med meg her.
Det stemmer. De vet ikke hva de skal gjøre med meg her.
Og jeg bryr meg ikke.
EN NETFLIX-SERIE
SOUTH CENTRAL KRIMINALOMSORGSSENTER I MISSOURI
I DESEMBER 1999 BLE GARY BLACK FUNNET SKYLDIG I FORSETTLIG DRAP
ETTER EN DØDELIG KNIVSTIKKING I JOPLIN I MISSOURI
De sier hvis det ikke er raseri med i bildet,
hvis du har et brøkdels sekund til å tenke over hva du gjør,
er det forsettlig drap i denne staten.
HAN BLE DØMT TIL DØDEN
-Mikrofonene ok? Hvordan høres vi ut? -Bra.
Ja?
Hvis dette var et overlagt drap som det burde være,
hadde jeg sikkert vært i en overgangsbolig et sted, på vei til et sykehjem.
Jeg ble født i McDonald County i Missouri.
Jeg vokste opp fire kilometer sør for Noel på en liten gård.
Det jeg husker best fra de dagene er
varme kjøkken, lukten av nybakt kjeks.
Noen ganger bare en hund.
Jeg var fem og et halvt år da mor, far og bestemor ble drept i en bilulykke.
Jeg var eneste overlevende.
Jeg aner ikke hvordan det påvirket meg å miste foreldrene mine slik.
GARY BLE ADOPTERT AV FAMILIEN BLACK
HAN FLYTTET HJEM TIL DEM I JOPLIN
De var en veldig omsorgsfull familie i starten, men innen fem eller seks år
hadde moren min begynt å drikke.
Og jo mer hun drakk, jo mindre involvert i familien var hun.
Min mors alkoholisme hadde nådd et punkt som…
Jeg husker hun kastet en vodkaflaske på meg en dag,
og jeg flyttet ut da jeg var rundt…
Før 17-årsdagen min, i hvert fall.
Og da begynte jeg å bo på Redings Mill Inn.
Redings Mill Inn hadde legitim vertshusdrift nede,
og forøvrig var det opptil åtte kvinner der om gangen.
De var prostituerte.
De pleide å tulle med meg, fleipe, men vi avsluttet vanligvis hver kveld
med at den som manglet kunde tok meg med bak på rommet sitt.
Jeg begynte å føle at jeg måtte beskytte dem.
Jeg måtte ta meg av dem.
Dette var en del av jobben min. De var familien min.
Innen 17-årsdagen min
var jeg faktisk hallik for rundt seks av jentene som jobbet der.
Det som kreves for å virkelig være hallik er å forstå
at det viktigste er å bry seg om den kvinnen.
Jeg hentet noen av jentene på en parkeringsplass langs motorveien.
Jeg viste dem mer omsorg enn de hadde opplevd på hele livet.
Jeg tror at, i tillegg til at jeg brydde meg om dem,
begynte de å bry seg mer om meg.
Enkelte vil kanskje ikke kalle dette kjærlighet.
Noen kaller det kanskje forelskelse,
men de var der for meg, akkurat som jeg var der for dem.
I 1998, DA HAN VAR 43 ÅR, VAR GARY BLACK FREMDELES HALLIK I JOPLIN
2. OKTOBER KJØRTE HAN TIL SENTRUM MED EN KVINNE VED NAVN TAMMY
Tammy var vordende prostituert.
Rundt 19:30 den kvelden
tilbød hun å vise meg hva hun kunne få til en god lørdagskveld.
Vi hadde satt oss i bilen.
Da innså Tammy: "Oi, jeg har ikke sigaretter.
Bare stopp ved butikken der nede, så løper jeg inn og kjøper."
Det var der alt begynte den kvelden.
Hun kom veldig snart tilbake.
Jeg så hun var opprørt da hun kom rundt hjørnet. Hun var veldig opprørt.
Jeg begynte å åpne vinduet, og før jeg engang fikk det helt ned, sa hun:
"Gary, en ***** gnei seg opp mot meg. Han gnei skrittet sitt mot rumpa mi.
Da jeg snudde meg for å be ham komme seg vekk,
grep han hånden min og skjøv meg bak, opp mot benken."
Det Tammy sa fikk meg til å tro at han hadde skjønt hun var prostituert,
og at han prøvde å ta henne selv.
Det er helt uakseptabelt i min verden.
Det gjorde meg veldig sint.
Da jeg så ham foran butikken, sa jeg: "Jeg vil snakke med deg, gutt,"
Han la på sprang.
Og hoppet inn i en splitter ny Ranger-pickup.
Jeg så bak mot Tammy og sa: "Sett deg i bilen."
Det tok ikke fem sekunder å ta ham igjen.
Framme ved krysset mellom 5. gate og Joplin, sto vi side ved side.
Jeg husker at Tammy sa: "Herregud, ikke gjør dette."
Jeg sa: "Slapp av, kjære. Jeg skal sparke den svarte ræva hans."
Den svarte fyren så meg komme ut av bilen, og da kom han ut av pickupen
og hadde en… noe som åpenbart var en flaske inni en brun papirpose.
Og han sa: "Vil du slåss, gamlefar?"
Og jeg sa: "Bare sparke deg i ræva, gutt."
Han svingte ølflaska.
Jeg gikk ned på høyre kne av slaget.
Da jeg reiste meg, trakk jeg kniven samtidig.
Jeg svingte kniven rett over skulderen hans, inn i halsen.
BLACKS KNIV TRAFF EN ARTERIE
Spruten av arterieblod sto sikkert halvannen meter,
Det var som vannsprut ut av en hageslange.
Og han utbrøt: "Herregud!" Og jeg rygget vekk fra ham
og så ham stavre seg tilbake mot pickupen.
Jeg gikk til bilen min og kastet kniven på dashbordet da jeg gikk inn.
Jeg lukket igjen døra.
Tammy sa: "Herregud, hva skjedde?"
Og jeg sa: "Ingenting, kjære. Bare nok en ****** ned for telling."
UMIDDELBART ETTER KNIVSTIKKINGEN RØMTE BLACK FRA ÅSTEDET
Vi dro hjem og pakket noen klær.
Jeg hadde nøkkel til en bobil rundt 70 km unna.
Vi kjørte ned dit for å være over helgen og bare se hva som skjedde.
OFFERET VAR 28-ÅRIGE JASON JOHNSON
ETTER KNIVISTIKKINGEN BLE HAN SKYSSET TIL SYKEHUS
Dette er favorittbildet mitt. Her.
Det er et bra et.
Du, han ser glad ut.
Midt mellom sine to storebrødre.
Jeg heter Charley Kibby Johnson, og jeg er moren til Jason Oscar Johnson.
Jeg er Oscar B., faren til Jason Oscar.
-Der. -Hvem er det?
Alle kjente ham, selv i oppveksten.
Da han vokste opp, kjente de ham på smilet hans,
for han var en glad person.
I sport var han alltid i toppsjiktet.
Cincinnati universitet Wildcats.
Ja.
Kom igjen, Jason.
Han ble stort sett sammenlignet med profesjonelle utøvere.
-Han var flink. -Han var fenomenal. Bedre enn god.
Dette er Jasons kjæreste.
Hun var hans livs kjærlighet.
Og om ting ikke hadde forandret seg, hadde de sikkert vært mann og kone i dag.
Vi kjørte til Joplin.
Vi kom fram rundt kl. 05:00.
Og de forklarte at han hadde mistet mye blod,
som hadde påført ham flere slag.
JASON FIKK ALVORLIG HJERNESKADE OG BLE LAGT I RESPIRATOR
Vi måtte inn på en samtale. Måtte avgjøre hva vi skulle gjøre.
Oscar og jeg tenkte:
"Hva er det godt for å være en grønnsak?"
Hvis du ikke vet hvem du er eller hvor du er.
Det var ikke vår sønn.
Sønnen vår var en livlig, intelligent, kjærlig og omsorgsfull person.
Vi bestemte oss for å koble fra respiratoren.
Jeg husker jeg sa:
"Jesus venter på deg. Han venter på deg, og alt kommer til å ordne seg."
Og han tok sine siste åndedrag.
Jeg var der da babyen min tok sitt første åndedrag,
og dessverre var jeg der da han tok sitt siste.
5. OKTOBER 1998 BLE JASON JOHNSON ERKLÆRT DØD
GARY BLACK BLE ARRESTERT SENERE SAMME DAG
Man kan si ganske enkelt at denne saken er det gode mot det onde.
Ingenting antydet noe annet enn godt ved Jason Johnson.
Ingenting antydet noe annet enn ondskap ved Gary Black.
Jeg heter Darren Gallup, og i 1998 var jeg sjefsetterforsker i denne saken.
Mange omtaler dette som Gary Black-saken,
men egentlig handler dette bare om Jason Johnson.
Han var offeret, så dermed handler den egentlig om ham.
Og her er Joplin politikammer.
I AVHØR INNRØMMET BLACK Å HA KNIVSTUKKET JASON,
MEN HEVDET HAN HADDE HANDLET I SELVFORSVAR
Gary måtte rettferdiggjøre det med å si det var en slåsskamp,
så det ville støtte opp under selvforsvarsteorien.
Det var ikke noen hensikt eller forsett.
Men det er bare ikke hva bevisene sier.
JOPLIN POLITIKAMMER MISTENKT 1
Det er umulig å se for seg dette som en slåsskamp,
som så fikk Gary til å trekke kniv i selvforsvar.
Det var ingen bevis som tydet på noe sånt.
ØYEVITNER FORKLARTE AT JASON BLE STUKKET MENS HAN FORTSATT SATT I PICKUPEN SIN
Bevisene vi hadde sa at Gary Black
stoppet ved siden av Jason Johnson som satt i bilen sin,
kommer ut, trekker kniv og stikker Jason Johnson i halsen.
Du kan se her at han åpenbart satt i bilen
da han ble stukket i halsen.
Det ville ikke ha kommet blod inni bilen
hvis konfrontasjonen skjedde utenfor.
Dette er kniven som ble brukt som drapsvåpen.
BEVISGJENSTAND
Når noen trekker kniv, spesielt en slik kniv,
og stikker den i halsen på en person som sitter i et kjøretøy,
er det eneste resultatet de kan forvente, at han blir drept.
Det er et forsettlig drap. Et planlagt drap.
BYEN JOPLIN TJENER MED STOLTHET
Jeg angrer ikke på Jason Oscar Johnsons død.
Han var en bløffmaker.
Han ble med i et spill han ikke kunne noe om.
Jason Oscar Johnson visste at hun var prostituert,
at hun var åpent prostituert, en fri prostituert,
og han prøvde å ta ta henne selv.
Jeg så videoen fra den dagligvarebutikken.
Jeg så ham gni skrittet sitt opp mot henne bakfra ved kassa.
Jeg så henne snu seg mot ham, og jeg så ham gripe hånden hennes,
dytte henne bakover, opp mot benken og si noe til henne.
Han ville leke "Jeg passer bedre på deg enn noen annen."
Han ville leke "Jeg er en pimp."
Det han spilte var død.
Dette er jo bare blank løgn.
Det viser bare typen person Gary er.
Han…
…dikter opp ting for å ta seg bedre ut,
og han fortsetter å framstille Jason negativt.
Jason Johnson var ikke noen hallik.
Ingen bevis støtter det,
og du kan bare se i ditt eget hjerte at det er feil.
Den tar opp bare ett bilde av gangen.
Jason står ved disken og betaler
og så er det Tammy som står her.
Og det var her den påståtte gniingen, eller hva det var, skjedde.
Dette er Tammy, og dette er Jason.
Og det var det.
Det var bokstavelig talt halvannet sekund
med interaksjon der.
Så alle påstander om at Jason prøvde å seksuelt antaste
eller gjøre noe upassende mot Tammy,
er det tydelig i videoen at det ikke er dekning for.
Selv hvis Jason hadde sagt noe,
hvorfor ville noen synes at det er greit å stikke noen i halsen
bare for å komme borti kjæresten eller kona di
eller, som Gary kan ha sagt det, hans prostituerte?
Her er alle tatoveringene på Gary Black da jeg snakket med ham,
og dette er en tysk nazitatovering, SS.
Jeg tror Gary knivstakk Jason i halsen og drepte ham
for å ikke miste ansikt.
Og fordi Jason var svart og Tammy vitnet at da
Gary gikk ut av bilen og knivstakk Jason, og så satte seg inn i bilen igjen,
snudde han seg mot Tammy og sa: "Én 'n-ord' ned for telling."
Det ga absolutt troverdighet til at motivasjonen kunne være rasisme.
BEVIS
Gjennom etterforskningen
følte vi at dette for det første var et forsettlig drap
og at det berettiget dødsstraff.
Det eneste spørsmålet var om juryen var enig med oss eller ikke.
Du må ha visse skjerpende omstendigheter, i Missouri, for dødsstraff.
En av dem er tidligere historie.
Dette var ikke Garys første voldsforbrytelse.
JOPLIN POLITIKAMMER
GARY BLACKS RULLEBLAD VISTE EN LANG HISTORIKK MED VOLDELIG ATFERD
I 1976 BLE HAN DOMFELT FOR ET NESTEN FATALT OVERFALL
UTFØRT I UTKANTEN AV JOPLIN
Har du noen gang drømt om Busemannen?
Gary Black er min Busemann.
Det var her jeg var ment å dø.
Jeg har ikke vært her oppe på antageligvis 35 år.
Får helt sikkert mareritt om det i natt.
En fredagskveld i mars 1976
hadde jeg hentet en kjæreste
og tok henne med ut. Og jeg tok henne med opp hit.
Vi så en bil…
…komme opp bakken.
De kjørte inn bak meg og stoppet. Blokkerte meg inne.
Gary Black dukket opp i vinduet her,
på førersiden, med en avsagd hagle.
Og sa de var politi.
De ga meg beskjed om å gå ut av bilen, så jeg kom ut.
Han spredte meg ut opp mot bilen.
De tok lommeboka og nøklene mine,
og så skjøt de meg.
GARY BLACK OG MEDHJELPEREN HANS STJAL JACKIES LOMMEBOK MED 7 DOLLAR I
JACKIE BLE OVERLATT TIL Å DØ
Jeg husker jeg kjente blodet rant ned siden på meg,
og jeg kjente kulden krype oppover armene.
Bare kaldt. Akkurat som å bli nummen, men kaldt. Jeg blødde i hjel.
AMBULANSEPERSONELL ANKOM OG KLARTE Å REDDE JACKIES LIV
Jeg har fortsatt over 40 hagl i meg.
Har to i hjertet.
De måtte fjerne halve lungen, og milten.
BLACK BLE ARRESTERT OG IDØMT 25 ÅRS FENGSEL FOR SKYTINGEN
MEN BLE LØSLATT PÅ PRØVE ETTER Å HA SONT BARE 12
Hvis Gary Black ikke hadde blitt løslatt så tidlig og satt tilbake på gata,
hadde han ikke hatt noen sjanse til å drepe en annen kar.
Det satte meg helt ut.
Han burde ha blitt i fengsel.
Jeg føler med familien til den andre personen.
Og det er bare så trist, så unngåelig.
DETALJER I BLACKS TIDLIGERE FORBRYTELSER BLE LAGT FRAM I RETTSSAKEN
FOR DRAPET PÅ JASON JOHNSON
BLACK BLE FUNNET SKYLDIG 9. DESEMBER 1999
OG DERETTER DØMT TIL DØDEN
HAN STARTET STRAKS ANKEPROSESSEN
BRYGGERHUS
Hva godt gjør det å drepe den andre for å ha drept den ene?
ETTER TI ÅR MED FLERE NYE RETTSSAKER OG ANKER
SAMTYKKET ENDELIG BLACK TIL Å ERKLÆRE STRAFFESKYLD
Hvis alt du gjør er å drepe den andre,
blir den enes død meningsløs.
TIL GJENGJELD BLE DOMMEN ENDRET TIL LIVSVARIG UTEN MULIGHET FOR LØSLATELSE
WILLIAM FLEISCHAKER VAR BLACKS ADVOKAT I DE SISTE STADIENE I PROSESSEN
Gary fortjener medfølelse. Alle mennesker fortjener medfølelse.
Er holdningen din at det er noen som bare er så grusomme…
Kanskje du ikke kan føle med dem,
det er opp til deg, men de er mennesker.
Uansett hva de har gjort,
fortjener de et strafferettssystem som behandler dem rettferdig.
Ser du tilbake på Garys dom fra 1976,
med tanke på om Gary fortjente en sjanse til da han ble løslatt,
mener jeg han gjorde det.
Vi har jo ikke noe magisk kompass til å fortelle oss
om vedkommende vil begå nye lovbrudd eller ikke.
Det rette var å se om han var forandret, og dette var eneste måte.
Du kan si: "Hva om ditt eller datt?" "Om han hadde han blitt i fengsel,
hadde han kanskje ikke vært ute og drept Mr. Johnson."
Alt er bare "hva om".
GARY BLACK HAR NÅ SONT 23 ÅR FOR DRAPET PÅ JASON JOHNSON
Jeg tror mye av sinnet som gjorde Gary til en farlig mann da han var yngre,
har sluknet og at samfunnet ikke lenger tjener på å holde Gary fengslet.
Poenget med fengsel har blitt å holde dem unna resten av samfunnet,
hvor de kan skade folk eller stjele folks eiendom eller noe sånt.
Det oppnår ikke egentlig særlig mye.
Jeg synes bare ikke det finnes så mye å rettferdiggjøre
å holde ham i fengsel med.
Gary er ganske harmløs nå.
PÅ GRUNN AV MANGE FORBRYTELSER
HAR BLACK TILBRAGT OVER 80 % AV SITT VOKSNE LIV I FENGSEL
JASPER COUNTY SENTER FOR RETTSHÅNDHEVELSE
DET INNBEFATTER TOTALT SEKS ÅR VED JASPER COUNTY KRETSFENGSEL
Jeg tror Gary Black alltid vil være en trussel mot samfunnet
eller institusjonen han holdes i.
Vi har hatt svært manipulerende innsatte, men ingen så virkelig ond som Gary.
Jeg heter Becky Stevens.
Min stilling ved sheriffkontoret i Jasper er som fungerende kaptein.
JASPER COUNTY SENTER FOR RETTSHÅNDHEVELSE BLACK, GARY WAYNE
Jeg hørte om Gary Black før jeg begynte her.
Jeg lærte om ham på politiskolen ved det lokale universitetet.
De underviste kurs, og han var eksemplet de brukte i dem.
Han var ganske beryktet for,
vet ikke hvordan jeg skal si det, men "å være farlig" sier det vel best.
Vi har noen teknikker for atferdsendring, som går på tap av privilegier
eller å ikke slippe dem ut av cella på så så mange timer.
Gary brydde seg ikke. Ingenting betydde noe for ham.
Han hadde ingen som kom på besøk. Ikke noe å oppføre seg for.
Han var aggressiv mot betjentene.
Han kunne komme seg innpå deg selv innelåst på cellen.
Man kan fortsatt rope,
og da fikk han de andre innsatte til å løpe sine ærender for seg.
Det var bare sånn det var.
Han lever av andres pinsler.
ARRESTSKJEMA
Vet ikke om jeg kan beskrive hvor rasistisk Gary Black er.
Plasserte vi fargede innsatte
i boenheten der Gary var plassert, gjorde han livet deres til et helvete.
Hver dag, hele dagen, de mentale angrepene,
den psykologiske krigføringen.
Jeg tror han fortsatt er en trussel mot samfunnet, selv i fengsel.
Og en person som Gary, som ikke bryr seg om menneskeliv,
er veldig farlig uansett hvor han er.
Hva gjør man med en som Gary Black?
Han er den farligste jeg noen gang har påtalt.
Jeg heter Norman Rouse, og jeg var aktor i Gary Black-rettssaken.
At han fikk livstid uten prøveløslatelse er bare hvordan det er noen ganger
og prosessen selv, men det var veldig vanskelig å godta.
Livsvarig uten prøveløslatelse gjør meg veldig sint.
Var jeg ikke dømt til livsvarig uten prøveløslatelse,
ville jeg hatt 22 år av denne dommen unnagjort,
og jeg hadde vært veldig nær prøveløslatelse på en vanlig livstidsdom,
som her i Missouri regnes som 30 år med tanke på prøveløslatelse.
Man har ingen grunn til å oppføre seg. Man har ingenting å vinne på det.
Det finnes ingen motivasjon
for en mann med livsvarig uten prøveløslatelse å leve annerledes.
Gary Blacks påstand:
"Var det ikke for livstid uten løslatelse, ville ikke jeg vært voldelig,"
kan vi sjekke i fengselsjournaler fra lenge før prøveløslatelse falt bort.
Fra 1993 er det en rapport der han knivstakk en annen innsatt.
Og i 1999 angrep han faktisk en fengselsbetjent
og forårsaket skade på vedkommendes venstre øye.
Dette er noen helt tydelige tilfeller
av hans fortsatte voldsbruk før livstid uten prøveløslatelse ble aktuelt.
Og vi har bare volden hans fra når han er i fengsel.
Det er mange strafferegistre der ute som vi ikke har sett på,
så vi ser bare toppen av isfjellet, for å si det sånn,
fra kun fengselssystemet.
Å holde ham fengslet livet ut,
som mange finner mer passende enn dødsstraff,
kan dere se fra alle disse journalene at ikke stopper ham fra å være voldelig.
Jeg synes han er heldig som lever.
Faktisk underbygger og bekrefter journalene
at han fortjener dødsstraff.
29/09/70 SOLOPPGANG 05/10/98 SOLNEDGANG
VINGENE DINE VAR KLARE, MEN IKKE HJERTET MITT
ETTER SØNNENS DØD
HAR CHARLEY JOHNSON STARTET OPP SIN EGET BØNNETJENESTE
God morgen, alle sammen.
Vi takker Gud for at dette er nok en dag Gud valgte å vekke oss.
Jeg tar bønnelinjen hver morgen, mandag til fredag.
For øyeblikket har vi rundt 67 som deltar.
Jeg tror min plikt etter min sønns død
er å hjelpe andre som har opplevd lignende omstendigheter og situasjoner.
For å hjelpe andre å innse at livet fortsatt går videre.
Men Gud er alltid vårt tilfluktssted. Han er alltid vår styrke.
Raseriet jeg hadde, har endret seg.
Ja, det er han. Vi takker Gud…
Som kristen må jeg tilgi.
Det tok lang tid, men jeg kan
si deg oppriktig at jeg har tilgitt ham.
Jeg har tilgitt ham.
Jeg er ikke for dødsstraff.
Den har egentlig ingen hensikt eller nytte for noe.
Hadde han blitt henrettet, hadde han ikke hatt tid til å angre.
Jeg vil han skal tenke på det.
Jeg vil at Gary Black skal tilbringe resten av livet
med å se for seg ansiktet til Jason Johnson.
FIRE MÅNEDER ETTER FØRSTE INTERVJU
SAMTYKKET GARY BLACK TIL Å SVARE PÅ FLERE SPØRSMÅL
Fikk et lite hjerteinfarkt, dro til Jeff City over et slag,
og hangler videre.
Jeg har fått en medisin som tynner ut blodet
for å unngå et nytt slag, og den gir lett blåmerker rundt øynene.
De sier de følger med og får det under kontroll. Jeg vet ikke.
FENGSELSJOURNALENE BEKREFTER I STEDET
AT BLACK VAR INVOLVERT I EN SLÅSSKAMP MED EN ANNEN INNSATT
Det burde vært overlagt drap.
Jason Johnson kom helt ut av bilen.
Han slo meg med en flaske, og jeg stakk ham i nakken,
så raskt. Akkurat da han traff meg, knivstakk jeg ham. Da var det over.
Det er umulig å se for seg dette som en slåsskamp.
Øyenvitnets vitneforklaring og alt vi satte sammen
tyder på at Gary Black
stoppet ved siden av Jason Johnson som satt i bilen sin,
kommer ut, trekker kniv og stikker Jason Johnson i halsen.
Det er et forsettlig drap. Et planlagt drap.
Jeg bryr meg ikke om hva han sier. Jeg tror jeg gjorde det riktige.
Jeg føler at kameraet i butikken viser at en svart mann
startet seksuell kontakt med skrittet mot en hvit kvinnes rumpe,
og alt som skjedde etter det var legitimt.
Jeg ville drepe ham da bilen stoppet ved 5. og Joplin.
Jeg visste han satt fast. Kryssende trafikk.
Ingen steder å kjøre. "Nå er det meg og deg.
Vil du se hvor stor og tøff du er? La oss finne det ut.
La oss finne ut om du virkelig vil spille på ekte."
Akkurat da visste jeg at han var død,
og han døde.
Er du rasist?
Definitivt.
Jeg er definitivt rasist. Jeg vokste opp i Klanen. Vokste opp rundt det.
Gary Black er unik i sin ringeakt for mennesker
og behandling av mennesker.
Å holde ham fengslet livet ut,
som mange finner mer passende enn dødsstraff,
stopper ham ikke fra å være voldelig.
Jeg har ofte tenkt: "Hva gjør man med en som Gary Black?"
Koster staten Missouri penger er det jeg gjør med meg selv.
Jeg sitter her og koster hele staten hver penny jeg kan få resten av livet.
Døende, selv døende, kommer dere til å betale for meg.
Tekst: Greger Hoel